fgho/hanse-kurrent-xvi-rawxml huggingface dataset:
1554-10-01_Rezess_(HAStK_RBA_Best__82_A213)

19
Erbarn gesandttenn der her doctor Sudermann
ahngezeigtt, was gestalt gemaine Erbarrs gesantenn,
sich auß dem Weselschenn Receß Jungst
Jnuocauit genummmen, zuerinnen hettenn, wie
fie vielfeligk der kleiner gemainer Erbarnn
Stedtten angehorrigenn benachbarttenn vnnd
beygelegennen Stedttenn halber daselbst tractiert
auch Jn solchenn Receß vorzeichnet wordenn,
Dweill nhun auff Jungst gehalttenenn Anzetage zu Lubeck, die algemaine Anze stedete
Stette des orths faist darhin gedrungenn, solche
kleine benachbarrtte vnnd beigelegene Stedtte
sonderlich dieses Quartiers gar vnnd Jn alle
von gemainer dt Anzen priuilegienn außgeschlossenn, so hetten danst nebenn dem Achtparenn
vnnd weiseen hernn Johann Pyll colnischenn
Burgermeister seyne achtper weisheitt habendenn
beuelch, nach dermassen sich bearbeidet vnnd
vrsach ahngezeigt, weshalbe solche kleyne
benachbartte vnnd ahngehoerige Stedtte der
1554-10-01_Rezess_(HAStK_RBA_Best__82_A213)

Anze priuilegien vehich seijnn solttenn vnnd
derhalber die althenn Recesse auff suchenn
lassenn, darauss sich bekundenn das die
Anze eynes gewissenn hals von Stedttenn
derenn fuermals nich vber acht vnndsibentzigk
gewesenn, folgents aber etlich abgedanckt
vnnd eyn teill auch abgeschnittenn werdenn,
alse dat der selbigenn diese Zeitt nicht
mehr dann noch sechsvnnd sechtzigk befunden
wurdenn, Vnd wiewoll von viell
potentantenn Fursten vnnd andernn meher
Hern offtmals begere wordenn, das man die
Anze eigentlich distriburenn vnnd nhamkundlich
machenn soll, so wehre doch solche zu jeder
zeitt, von gemainenn Stedttenn abe abegeschlagenn
Es wehre gleichwoll auch bey abberurttem
gezall die Stedt Jn den althenn Recessenn
Negatiua prohibitio ahngehenckt, alse das man
1554-10-01_Rezess_(HAStK_RBA_Best__82_A213)

20
kunfftich keyne mehr Stedtte zu dem zall der
principall Stedtte kummen lassenn soltte
damitt kuninge vnnd andere Furstenn vnnd herrn
so (. priuilegien den Anze Stedtten mittgeteiltt .)
keine vrsach schoepftenn den priuilegien abbruch
zu thuenn, dweill nhun dem also, vnnd die
Anze eyn corpus ist, darinn vnnd vnder dan
dannoch etliche viell furstentumb Landt Lewthe
auch viell grosse vnnd kleine benachbartte
vnnd ahngehoerige Stedtte gerechnet werdenn,
so hetten dannest die Erbaren Stede bedachtt
mittell vnnd wege zu findenn, wordurch die
kleynen benachbarette aus ahngehorrige vnnd beygelegene Stedtte Jhn den furstentumbenn
Landenn vnd bezirgk der Anze gelegenn.
der Priuilegien ethlicher maß mitt geniessenn
mochttenn, dweill dann alle last vnnd
borde der falt Anzenn, auff den principall
66 Anze Stedt gelegenn vnnd die kleine
1554-10-01_Rezess_(HAStK_RBA_Best__82_A213)

Stette dorffer vnnd flecken gar keine fein
steue darzu thettenn damitt aber die selbenn
sich nicht g zubeklagenn hettenn als wolltte
man sie von der Anze freiheitt gar außschliessenn, derhalbenn wehren letztlich etzliche
Statuta des Engelischenn Cunthors auffgerichtet, beleibt vnnd bestedigtt, darinn ordnung
vnnd maß gegebenn wurde, welcher gestaltt
auß denn kleinenn benachbarttenn Stedttenn
auch von den dorffernn vnnd fleckenn vnd
vnder gemainer Anze kreitz geborn der priuilegien geniessen sollttenn, vnnd ist solche ordnung
auß den ersten teill der Engelischenn Satuten
durch den Hernn Doctor kurtzlich vnnd summarie
narrirt wordenn, mitt solchenn ahnhange das
die Erbarn Stedtte solche nottwendige vorsehung, Jn denn Statutenn setzenn mussenn
damitt nich mennigklich ohne vnderscheidt
dem koenigk zu abbruck seyner gebee
1554-10-01_Rezess_(HAStK_RBA_Best__82_A213)

21
gewonlichen Costhume zugelassenn. Vnnd
dan zum andernn das die pt 66 Principall
Anze Stedte (. so leib, gut vnnd bluett
zueerwerbunge der priuilegienn dargestreckt .) pillich
eyn prorogatiua fur andern stedttenn hettenn so
der Priuilegien halber, zuuertettigenn keyne last
vff sich droegenn Ob nhun die Erbarnn
Stedtte Jetzo alhie vorfekele vorsamblet solche
Jungst zu Lubeck durch alle gemaine Stedtte
betill bewilligtter publicirter vnnd besiegeltter
ordnung, etwas abbrechen zu oder ab thuenn
konnenn das wollenn seyne achtbar w.
zu gemeinen Stettenn gesteltt habenn, seyne
achtpar w. hieleuss aber gewißlich darfuer
das die Erbarrn gesandttenn als die hohe
vorstendigenn, werde werdenn solchs alles
woll vnnd reiflich behertzigenn
Nach beschehener Relationn des hernn
Doctors vnd auff ahngesteltte vmbfrage
1554-10-01_Rezess_(HAStK_RBA_Best__82_A213)

hatt der her colnischen Burgermeister vermeldtt
was gestalt seyne l auß des hernn doctor
Sudermans bericht genuncksemlich verstandenn
das das Iennig Jennich was Jungst zu
Lubeck beschlossenn hier keyns weges wyll
zuuorendenn seynn, noch vorendert werdenn
konne
Die Hernn gesandttenn von Osenbrugge
habenn mitt begerenn wes Jhr E. Weisheittenn hiebeuor Jhre benachbarttenn Stett
halber auf angezeigt der colnischen vorordneten
meininge sich gefallenn lassenn.
Des gleichenn dir Erbarenn von Sost
von solcher menunge gepliebenn bey dem
doch das Eyn Erbar Radt der Stadt grt
Sost der alchten bey alther gerechtigkeit
vnnd vortrettinge der Erbarn von der Lippe
1554-10-01_Rezess_(HAStK_RBA_Best__82_A213)

22
vnnd andere mehr Jn de dem Lubschenn
Receß ahngezogenn muchttenn gunstich gelassenn
werdenn.
Die Erbarnn vor Dortmunde vnnd Munster
folgenn vorerzalten meinunge haben doch die
Erbarnn von Munster dar bey ahngezeigtt
so die Erbarnn sechs Stedtte so ietzo
abegewichenn gefragt wordenn, ob sie auch
etwas weiters denn Stettes dieses Quartierß
furzutragenn hettenn dar als denn Jre Ersamheittenn vieleichtt mehrern grundt vnnd
vrsach Jhrer angefognen Rechttens darthuen
mochttenn vnnd kondttenn
Die Her gesandtten von Paderbornn
zeigtt an das seyn Erb: w. auß der
hernn doctors Sudermannes beschehener
Relation vernhummenn was gestalt so die
kleyne Stedtte der Priuilegien mit denn
1554-10-01_Rezess_(HAStK_RBA_Best__82_A213)

Principalln Stedttenn vnuorscheidenn gebrauchttenn
dem Kunige Jhn Engellandt peridicienn
solt vnnd derohalb vnnd sonst andernn
erhalttenn vrsachenn zu Lubeck Jungst etzliche
vorordnung vnnd Statutenn auffgerichtt wordenn,
wie die kleyne benachbarette Stetten zu solchem falle, hirfuro gehallttenn werdenn sollenn,
Sey darauff seyner Erbar, w. bescheidet das
man zu Abbruck solcher gemainen Stedt handlung Jungst zu Lubeck beschehenn, sich mitt
obbenentenn sechs Stettenn milt eyn lassen
kontt, sondernn was sie deshalb zubegernn
hettenn mochttenn sie bey allgemainen Erbaren
Anze Stedttenn Jn der selbigenn bey ki
kumpst suchenn, sonst seyne mitthornn
Eynen Erbarnn Radt der Stadt Paderbornn
die Stadt Warburgk vnnd andere zugehoerige
bey alther gerechtigkeit zulassenn wolle ehr
gleich andren gunstichleich begert habenn
1554-10-01_Rezess_(HAStK_RBA_Best__82_A213)

33
Die Erbarnn vom Hamm vnd
Vnna bleiben bey der von Collenn meinung
bitten gleichefals bey alther gerechtigkaitt
vnnd loblichem brauch behallttenn zu wehrenn
werdenn.
Die Erbarnn von Ninwegenn habenn
^sie
vermeldet, das ^ die Erbarnn von Tiell vnnd
Bommell althem brauch nach beschriebenn
gehabt Jnen die aussgeschriebenn Artickell
furgehallttenn demnach sie alhir erschienenn
Jre notturfft des ausschliessens halbenn
gemainen Stedtten furzutragenn Wo es
nhun gemainen gesandttenn nicht beschwerlich
begerttenn sie woll die selbige Stett zur
Session vnnd Stimmenn zugelassen werdenn
mochttenn wie dan sulche Jetzbenendtte zwe
Stedtte zu etzlichenn malenn vnnd sonderlich
Jm Receß de Anno etc 76 zugelassenn
1554-10-01_Rezess_(HAStK_RBA_Best__82_A213)

wordenn seidt Stim vnnd Session gehabt
hebbenn hettenn, auch Jn denn confoederationn
vorzeittenn ahngeschlagenn worttenn werdenn,
Der Her Burgermeister von Deuenter
das seyn achtpar weischett, auß des
heren Doctors Sudermans beschehener Relation
denn grunt dieses puncts genunck samleich
eyngenummen vnnd das auch solche meinunge
zu Lubeck beschlossenn, welche seyn achtpar
W: Eyn Erbarn Radtte zu Deuentter dermassen
eyngebracht habe, die sich solchs alles gefallenn
lassenn So fiell aber die vmb furge belangtt
liessen Seyne achtpar w. der hernn von
Munster Meinung des nemblich die sechs Stette
geheitt ob sie etwas weitters furzutragenn
hettenn wolgefallenn.
Der her Burgermeister von Zutphenn
1554-10-01_Rezess_(HAStK_RBA_Best__82_A213)

24
hatt auch befragenn angezeigtt das seyne l.
des hernn doctor Relation ahngehortt
vnnd wehr dieselbige also eyn warheitt
Es wehre gleichwoll auch solche questienn
nicht Junck sonder wehre dieselbe Anno etc
der weiniger gezall 21 zu Wessell auch
hatt getriebenn wordenn, vnnd doch dannest
dahin beschlossenn, das nicht radtsam die
freiheitt denn kleynenn Stettenn abezuschreittenn
suse
vnnd das foder dem tage heir viell Stette
sonderlich doch auch die von Gelwe des
Cundhorß nach kurtzer Jharhen gebraucht hetten
dieweill nhun Jungst zu Wesel von solchenn
Artickell vielfelige notwendige despsutationn
vnnd anzeigung geschehenn die wilche auch
seyne Erbar W. vnnd die her Burgermeister
von Nimwegenn Jungst verlitten Trinitatis
zu Wentegenn Lubeck bestes fleiß fuergetragenn. Jw wehr gleichwol durch gemaine
1554-10-01_Rezess_(HAStK_RBA_Best__82_A213)

Anzestedt auff die meinunge wie durch den hern
Doctorn Sudermann vormeldet beschlossenn
werdenn, welchs nicht Jn seyner Erbar W.
macht gestandenn, Nhun funde man gleich
woll noch, dieser zeitt sonderlich auf auß
der Stadt Gelre doch das die selbige noch
kurtzer Jharenn in Engellandt gehandlett hette
so viell aber die begertte Stimme vnnd
Sessionn ahntriff, liessen seyne Erb: W.
Jn seyner werde beruhen, dieweill daruonn
die Recessenn nichts furmeldenn sonder es
die von Doesberg des st kundetten es des michole
artickels halber guettenn bericht vnnd bescheidt
gebenn vnnd furbringenn das sie stim vnnd
Session gehabt hettenn.
Die Erbarnn von Wesell habenn auff
diesenn Artickell angezeigtt, das sie auß
1554-10-01_Rezess_(HAStK_RBA_Best__82_A213)

25
der Relationn des hern Doctor Sudermans
des Lubeschenn Recessenn inhalt so fiell
diese question antrifft genuncksam vornhummen
befundenn auch das weinich Stett dieses Qwartiers
zu Lubeck gewest. Sonst wordenn sie Jn solche
meinunge nicht consentiert habenn, vnnd begertten
demnach von wegen Burgermeister vnnd Schoeffen
vnnd Radt der Stadt Wesell, sie vnnd
ihre ahngehoerige kleyne benachbarrtte Stette
bey alther gerechtigkaitt vnnd gebrauch vorpleibenn
mochttenn vorsegenn sich auch so sulchs furzeitten anderst gewest man wurde solchs fuer
langst woll Impigeir haben bleiben sonst bey
der hern vonn Munster Meinunge
Die Erbarn von Dusbergk Schwell
Kampen vnnd Groningenn bleibenn bey
dem Lubischenn Recesse vnnd der selbigen
1554-10-01_Rezess_(HAStK_RBA_Best__82_A213)

dieser zeit alhier nichtt konnen vorendett werden
Muegen sonst leidenn das die Sechs abbenentte
Stedt ob sie Jennige weittere vrsachenn oder
grunde fuerzutragen hetten Jn dem pillich
ahngehortt werdenn sollen.
Die Heren gesandttenn vonn Arnheim
begernn sich vnnd Ihre ahngehorrigenn bey
alther gerechtigkait gelassenn werdenn, sonderlich
das die von Arnheim der Erbarn von Wagenheim
vnnd hattenn von Althterß vertrettenn hettenn
Muegen sonst leidenn das die abegewichen
^ weiterß
Stett ^ sge gehort werdenn.
Die Errbaren von Embrech Kuremunde
Venloe, vnnd Belswerde lassen sich der
hern meininge das die gesandttenn so Jetzo
abegewiechenn nochmals gehort werdenn aller
1554-10-01_Rezess_(HAStK_RBA_Best__82_A213)

26
seits gefallenn,
Vnnd seindt auch ahn stundt hierauff auß
beuelch etzliche Artikell auß den Engelischenn
Statuten von denn Kreitzstettenn vnnd ahngerhoerigenn der Anze vorlesen werdenn, vnnd nach
verlesunge solcher Artickelnn ist durch die hernn
gesandttenn, durch angesteltte vmbfrage beler beleibtt
wordenn die Stette vorschedenlich Jn zu fordernn
vor
vnnd ag Jre ob sie etwas weiters fuerzutragen
hettenn zubefragenn vnnd ahnzuhoerenn.
Auff solliche stundt die gesandttenn der
Statt Gelre erstlich Jngefurdert werdenn
vnnd Jnen durch denn hernn colnischenn
Burgermeister ob Jhre gensten etwas weiters
gemaine Stetten fuerzutraggenn hettenn vnnd
was f Jhre poetition wehre fuergehaltten.
Darauff die gesandtten von Gelte angezeiget
1554-10-01_Rezess_(HAStK_RBA_Best__82_A213)

was gestalt Ihre gunstenn vnnd noch viell andere
bynnen gebee der priuilegienn de Jn Engellandt
auff dem Staelhofe gebraucht, auch nach kurtzer
Jahrenn daselbst residiert hettenn auch jungst
Anno etc 41 zu des Kauffmans tafell gekoren
wordenn, begerttenn darumb sich vnnd gemaine
Stett Gelre bey althem loblichem brauch vnd
gerechtigkait pleibenn zu lassenn. Sie begerttenn
genft sonst keyne stimme vnnd oder Session
sondern liessen sich darmitt genuegenn das sie
von Jhrem haupt den Erbarn von Biremundt
vortrettenn werdenn.
^andere
Nechst dem sint die ^ Erbarnn funff
Stette so abgewiechen gewest, nacheynander
vorscheidentlich eyngefordert vnnd erstlich
die Ebarnn von Erckloars die welche glaidgetal
gleichsfals auff befragenn des hernn colnische
Burgermeisters grantwerch, das die Erbarn von
1554-10-01_Rezess_(HAStK_RBA_Best__82_A213)

31
gemeinen Stettenn, alse gefallenn vnd
dem herrn Colnischenn Burgermeister
solchs denn Erbarn sechs stettenn. so aber
gewichenn, Jn Namen gemainer Stett
diß Qwartierß ahn zu sagenn aufferlegt
stundt demnach solche Stette widerumb
eyngefordert, vnnd durch Jetsgedachtten
heren Colnischen Burgermeister folgende
meining auß beuelch ahngesaget wordenn
l2
Das die Erbarnn Stette dises
Colnischenn Qwartierß gesandttenn siegenwardich wesende Jhr fuerogenn vnd
begerenn ahngehoert vnnd vornhomen hetten
vnnd wehren demnach Inefa Jnen
sambtlich vnd eynem Jeden Jn sonderheitt mitt aller guetter nachbarlicher
fruntschafft zugedann vnnd wollgeneigt
Jn allem was muglich wehre dweill
aber Jungst vorschienen zu Lubeck auff
1554-10-01_Rezess_(HAStK_RBA_Best__82_A213)

gemainem Anse tage etliche Statuten
vnd ordnung des Londischenn Conthors
Jn Engellande auffgericht besiegelt vnnd
dem Cunthor, sich darnach zurichttenn zugestelt wordenn kondetenn die gesandttenn
des Qwartiers dissmals fursich alleinn
die selbenn nicht fuerendernn wolttenn
Jhnenn Solhe Selhe solche Statuten vorlesenn lassenn, vmb darauss sich selbst
zuberichttenn Jm fall sie aber damitt
nicht begnugt so wehre Jnenn samptlich
vnnd sonderlich hiemitt fuerbehalttenn
Ihre Jhr ferner anligens vnnd notturfft
zunechster bei kumbst allegemainer Stette
fuerzutragenn, vnnd weitter erkenntniß
In zuerwarttenn Vnnd das sie solchs
nicht anderst dan Jhn allem guettenn
von denn gesandetenn diß Qwartiers
vorstan vnd vffnhemenn.